b'\n_START_ARTICLE_\nOdeon Heroda Ati\xc5\xa1kega\n_START_SECTION_\nAnti\xc4\x8dno obdobje\n_START_PARAGRAPH_\nZgrajen je bil leta 161 n. \xc5\xa1t. po naro\xc4\x8dilu atenskega bogata\xc5\xa1a Heroda Ati\xc5\xa1kega v spomin na njegovo \xc5\xbeeno Aspazijo_NEWLINE_Anio Regila. Prvotno je bilo stopni\xc4\x8dasto gledali\xc5\xa1\xc4\x8de s tremi vrstami kamnitih klopi in leseno streho iz dragega cedrovega lesa iz Libanona. Uporabljali so ga kot prizori\xc5\xa1\xc4\x8de za glasbene koncerte. Ostal je nedotaknjen, dokler ni bil po napadu Herulov leta 267 uni\xc4\x8den in spremenjen v ru\xc5\xa1evine.\n_START_SECTION_\nZgradba\n_START_PARAGRAPH_\nV nasprotju s sosednjim ve\xc4\x8djim in v ru\xc5\xa1evinah ohranjenim Dionizovim gledali\xc5\xa1\xc4\x8dem je Odeon gledali\xc5\xa1\xc4\x8de, narejeno v rimski in ne gr\xc5\xa1ki zasnovi: orkestra (prostor za igranje) je na eni strani prek tribun na drugo stran obdan z odrskim prostorom. Ta je bil sestavljen iz osrednje zgradbe in dveh kril. \xc5\xa0tevilne obokane ni\xc5\xa1e, bogato strukturirane, so imele stene prekrite z marmorjem in bile opremljene s \xc5\xa1tevilnimi kipi. Avditorij je bil prekrit z najve\xc4\x8djo znano streho v antiki, proste \xc5\xa1irine skoraj 50 m.  32 strmih vrst sede\xc5\xbeev iz marmorja je sestavljalo polkrog, kjer je lahko bilo 5000 gledalcev.\n_START_SECTION_\nSodobnost\n_START_PARAGRAPH_\nLeta 1952 in 1953 so bile klopi obnovljene in je gledali\xc5\xa1\xc4\x8de je spet za\xc5\xbeivelo. Stoji\xc5\xa1\xc4\x8da za ob\xc4\x8dinstvo in orkestra (oder) so bili obnovljeni s pentelikonskim marmorjem. Od takrat je to glavno prizori\xc5\xa1\xc4\x8de Atenskega festivala, ki je vsako leto od maja do oktobra, in se pona\xc5\xa1a z vrsto odmevnih gr\xc5\xa1kih, pa tudi mednarodnih nastopov._NEWLINE_Leta 1957 je na festivalu v Atenah v Odeonu nastopila Maria Callas, istega leta je bila ob svoji devetdesetletnici Edith Hamilton razgla\xc5\xa1ena za \xc4\x8dastno me\xc5\xa1\xc4\x8danko Aten. Maja 1962 je imel Frank Sinatra dva dobrodelna koncerta za mesto Atene. Odeon Heroda Ati\xc5\xa1kega je bil prizori\xc5\xa1\xc4\x8de izbiranja Miss Universe 1973. Nepozaben je bil tudi nastop gr\xc5\xa1ke pevke Nane Mouskouri leta 1984, ko se je po 20 letih vrnila v svojo dr\xc5\xbeavo. Luciano Pavarotti je nastopil v Odeonu dvakrat, leta 1991 in leta 2004. Vangelisova Mythodea je bila premierno predvajana julija 1993, gledali\xc5\xa1\xc4\x8de je gostilo Yannijev performans Live at the Acropolis septembra 1993. Sting je tu nastopil med svojo Mercury Falling Tour 17. maja 1996. Mario Frangoulis je leta 1996 nastopil z Yannisom Markopoulosom v njegovem Orfeju in tudi igral vlogo Erotokritosa v njegovem delu, ki temelji na Vitsentzosovem Kornarosovem Erotokritosu. Nastopal je tudi v glasbeni izvedbi zgodovinske pesnitve Axion Esti  Odysseusa Elytisa na glasbo Mikisa Theodorakisa in maja 1998 dirigiral za fundacijo za otroke Elpida, obolele za rakom. Elton John je imel leta 2000 dva koncerta med svojo  Medusa Tour. Junija 2008 je Sylvie Guillem na festivalu zaplesal Bolero skupaj s tokijskim baletom. Septembra 2010 je imel tenorist Andrea Bocelli koncert za zbiranje sredstev za raziskave raka. Leta 2012 je Mario Frangoulis v glavni vlogi v kantati Carmina Burana  Carla Orffa nastopil v Odeonu. _NEWLINE_Med umetniki, ki so gostovali v Odeonu Heroda Ati\xc5\xa1kega, so \xc5\xa1e: Placido Domingo, Jos\xc3\xa9 Carreras, Montserrat Caball\xc3\xa9, Alicia de Larrocha, balet Bol\xc5\xa1oj teatra, Maurice B\xc3\xa9jart, Joaqu\xc3\xadn Cort\xc3\xa9s, Paco de Luc\xc3\xada, Diana Ross, Liza Minnelli, Goran Bregovi\xc4\x87, Jean Michel Jarre, Ennio Morricone, Jethro Tull, Karolos Koun, Mikis Theodorakis, Manos Hatzidakis, Nikos Koundouros, Spiros Evangelatos, Yannis Markopoulos in mnogi drugi pomembni umetniki in umetni\xc5\xa1ke organizacije.'